TÄNAVAKARJANE
Kui Jeesus siia maa peale tuli,
ei olnud Ta mingi eraklik kuju, kes ei vajanud enda kõrval kedagi teist.
Hoopis vastupidi! Ta suhtles pidevalt teistega.
Keset kõiki oma toiminguid - enne ristile minekut,
haigeid tervendades, surnuid üles äratades, näljaseid toites
ei teinud Ta seda kunagi üksi, vaid koondas enda ümber 12 meest.
Ta ei olnud mingi üksik hunt ega eraldanud end inimestest.
Ta ei hoidnud omaette,
vaid sõi ühes patustega ja magas seal, kus kõik teisedki.
Ja see on miski, mida peame mõistma.
Oled sa usklik või mitte - Jumal on kutsunud meid ühte.
Ta on kutsunud meid oma perekonda, mida kutsutakse koguduseks.
Rääkides ülemaailmsest Jumala kogudusest,
siis see hõlmab endas inimesi, kes on lepitatud Jeesuse vere läbi;
kes on saanud Jumala lasteks ja kes on Tema perekonna liikmed.
Seetõttu on oluline hoida ühte inimestega, kes tunnevad Jumalat
ja kelle seltsis su usk tugevneb ja kasvab.
Kellega saad jagada nii oma rõõme kui kurvastust.
Minu enda elus on kogudus mänginud väga suurt rolli.
Eriti siis, kui usklikuks sain.
Ilma koguduse ja jumalateenistusteta, kus jagati õpetust Jumala Sõnast,
ei oleks ma ehk täna isegi siin.
Sest vahel kiskus elus ka kiiva ja Jumala ligiolu polnud väga tuntav.
Aga igakord, kui lähed kogudusse
ja oled koos Jumala rahvaga üheskoos palvetades,
siis mõistad, et sa pole üksi kõigi oma olude -ja asjadega.
Sest igakord, kui arvame, et oleme ükski jäänud,
kaldume kõrvale.
Tänavakarjane ei saa ka olla üksi. Ta vajab kogudust ja inimesi.
Kogudus on Jumala plaan ja sellele on antud oma roll,
mille kaudu Jumal saab inimesi varustada.
Jumal saab rääkida su ellu tähtsaid asju
nende inimeste kaudu, kellele Ta on andnud oma rolli kirikus.
Jumal võib kõnetada sind selle olukorra kaudu, kus praegu oled
või ka inimeste kaudu.
Me ei lähe kogudusse selleks, et kuulda inimeste endi arvamusi,
kuigi eks neidki ole kuulda seal.
Aga kui me läheme kogudusse avatud südame -ja igatsusega
kuulda midagi otse Jumalalt, siis ma olen täiesti kindel,
et me ka saame Jumalalt juhatust just nimelt koguduse kaudu.
Koguduses on ka palju "haavatuid",
sest ühel või teisel moel teeme me kõik kellegile haiget.
Samas aga oleme ka ise õrnahingelised ja solvume kergesti.
Piisab vaid sellest, kui pastor jätab meid tervitamata
või keegi ütleb midagi, mis tabab meie õrna kohta.
Seetõttu võivadki inimesed taanduda ja jätta koguduses käimise sinnapaika.
Nad võivad kibestuda ja rääkida halba oma kogudusest ja teistest usklikest.
Kuid tead, mis? See pole õige!
Heebrealastele 10:25 õhutab usklikke
mitte jätma maha oma koguduse kooskäimisi.
On äärmiselt tähtis püsida jätkuvas ühenduses teiste usklikega;
nendega, kellega jagame oma usuelu.
Johannese 13:35 räägib Jeesus usklike omavahelisest armastusest.
Ta ütleb, et see on äärmiselt oluline,
kuna selle järgi tunneb maailm ära, et me oleme Tema jüngrid.
Ehk siis, kuidas kogeda usklike vahelist armatust,
kui sa ei käi veel üheski koguduses?
Nüüd on aeg leida see ühtsus Isa, Poja ja Püha Vaimu tundmise läbi;
Jeesuse lepitustöö läbi.
Selle fakti läbi, et igaüks, kes usub Jeesusesse
ja on kutsunud Ta oma ellu ning järgib Teda,
on uuestisündinud Jumala laps, kes kuulub Jumala perekonda.
Ükski kogudus pole inimeste poolest täiuslik,
kuid Jumal on täiuslik ja muudab enda läbi ka koguduse täiuslikuks.
Issand, me palume, et juhataksid igat televaatajat;
kõiki neid, keda oled puudutanud,
et kui neil ei ole veel oma kogudust ja nad ei tea, kus on nende "pere",
siis tänu, et Sa ilmutad neile oma tahet nende südameis.
Tänud, et viid neid kokku oma lastega, kes neid siis juhatavad õigesse kohta.
Tänu Sulle, et võime leida endale oma vaimuliku kodu.
Saada meie saate kohta tagasidet katupaimen@gmail.com
Anna teada, kas me saatest oli sulle kasu?
Tõlge: Anne-Ly Raukas